หุ้นใหญ่หนุน SET พลิกปิดบวก 9 จุด ลุ้นพรุ่งนี้ไปต่อ ทดสอบแนวต้าน 1,470 จุด
หุ้นใหญ่หนุน SET พลิกปิดบวก 9 จุด ลุ้นพรุ่งนี้ไปต่อ ทดสอบแนวต้าน 1,470 จุด
29 ธ.ค. 2563

ผู้สื่อข่าวรายงานว่า ดัชนีตลาดหุ้นไทยปิดวันนี้ที่ระดับ 1,461.95 จุด เพิ่มขึ้น 9.28 จุด (+0.64%) มูลค่าการซื้อขาย 77,719.72 ล้านบาท
10 หุ้นดันดัชนีวันนี้

นายปิยะทัศน์ พาโสมนัสสกุล นักวิเคราะห์ด้านกลยุทธ์การลงทุน บล.เคทีบี (ประเทศไทย) กล่าวว่า ตลาดหุ้นไทยวันนี้ปรับตัวขึ้นสวนทางการเหวี่ยงตัวลงของหุ้น DELTA ที่ร่วงแรงจากแรงขายทำกำไรหลังจากที่ขึ้นไปมากในช่วงก่อนหน้านี้ ซึ่งมองว่าตลาดเลิกสนใจ DELTA ไปในระดับหนึ่งแล้ว ขณะที่หุ้นขนาดใหญ่อย่างหุ้นในกลุ่มธนาคาร, กลุ่มพลังงาน และกลุ่มสื่อสาร ต่างพยายามที่จะปรับตัวขึ้นมา เห็นได้จาก SET50 Index ไม่ได้อ่อนตัวลง
อย่างไรก็ดี อยากจะให้มองไปที่สถานการณ์การแพร่ระบาดไวรัสโควิด-19 ในประเทศ ที่จำนวนผู้ติดเชื้อจะเพิ่มขึ้นมาก/น้อยแค่ไหน และจะมีการล็อกดาวน์บางพื้นที่นานแค่ไหน เพราะปัจจัยนี้จะเป็นความเสี่ยงของตลาดฯที่จะต้องเจอในปีหน้า ส่วนการปิดซีรี่ย์ Z ในตลาด TFEX เป็นเรื่องปกติที่จะมีความผันผวนในตลาด
ด้านตลาดต่างประเทศต่างเคลื่อนไหวในแดนบวก ทั้งตลาดหุ้นในภูมิภาคเอเชีย, ตลาดในยุโรปที่เทรดบ่ายนี้ และดาวโจนส์ฟิวเจอร์ส หลังจากที่ปัจจัยนอกประเทศไม่ค่อยมีข่าวเชิงลบ มีแต่เชิงบวกอย่างเรื่องประธานาธิบดีโดนัลด์ ทรัมป์ ของสหรัฐ ลงนามมาตรการกระตุ้นเศรษฐกิจวงเงิน 9 แสนล้านดอลลาร์เพื่อเยียวยาผลกระทบจากการแพร่ระบาดของไวรัสโควิด-19 เรียบร้อยแล้ว
แนวโน้มการลงทุนในวันพรุ่งนี้ (30 ธ.ค.) นายปิยะทัศน์ กล่าวว่า ตลาดฯน่าจะผันผวน แต่เมื่อดัชนีฯยังไม่หลุดแนวรับ 1,450 จุด ตลาดฯก็ยังมีโอกาสปรับตัวขึ้นไปได้ต่อ ส่วนแนวต้านให้ไว้ที่ 1,470-1,480 จุด พร้อมให้ติดตามการ Re-balance ของ SET50
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
DELิTA มูลค่าการซื้อขาย 8,431.17 ล้านบาท ปิดที่ 438.00 บาท ลดลง 122.00 บาท
GPSC มูลค่าการซื้อขาย 6,344.59 ล้านบาท ปิดที่  75.75 บาท ลดลง 2.75 บาท
KEX มูลค่าการซื้อขาย 3,448.78 ล้านบาท ปิดที่  51.00 บาท เพิ่มขึ้น 2.25 บาท
EA มูลค่าการซื้อขาย 2,699.49 ล้านบาท ปิดที่  49.75 บาท เพิ่มขึ้น 1.50 บาท
IVL มูลค่าการซื้อขาย 2,279.62 ล้านบาท ปิดที่  38.25 บาท เพิ่มขึ้น 1.50 บาท